Wara l-assasinju ta' Daphne Caruana Galizia u wara li rriżulta li l-FBI u l-Europol kien se jkunu parti mill-investigazzjoni, Melvin Theuma beda jibża' ħafna u tkellem ma' Yorgen Fenech, akkużat bil-qtil ta' Daphne Caruana Galizia. Dan qallu biex lill-aħwa Degiorgio, mqabbdin biex jotqtluha, jarmihom 'l hemm. "X'jiġifieri narmihom 'l hemm. Jiena bqajt sal-aħħar. Jafu lili," wieġeb Theuma Dan ħareġ hekk kif illum kompliet il-kumpilazzjoni tax-xhieda illi fiha u s-suspett li Melvin Theuma - ir-raġel li ngħata maħfra Presidenzjali mill-Gvern - kellu, illi l-eks Chief of Staff f'Kastilja kien involut. Dwar l-aħwa Theuma qal illi ħassu tradut. "Bgħatuni nagħmel xi ħaġa, imabagħad qaluli li ma jistgħux jgħinuni. Dak mhux tradiment kbir?" Theuma jispjega kif Alfred Degiorgio ried €150,000 - €30,000 qabel il-qtil u €120,000 malli jsir il-qtil. "Yorgen tani €150,000 flus kontanti f'daqqa," jispjega x-xhud li jgħid ukoll illi l-jum kien il-Ħadd u kien ġabar lil Yorgen Fenech mill-ajruport.